
Орган Лемковского Союза 


Оріаѓа рос2Ао\уа и152с20па соібууКа 


Львов, четверг дня 1 липня (18 червня) 1937 


пи ии = 


Рок ІҮ, 


Пренумердта в краю: 

30 грошей місячно, 

80 „  квартально, 
1.50 У, полрочно, 
З зл. рочно. 


В Амерыці: 1 дол. рочно. 


В Чехословакии: 
2 кор. місячно, 10 кор. полрочно, 
20 кор. рочно. 


Ціны оголошень: 
Ц:ла сторона 120 зл., 1 сто- 
роны 60 зл., :/ч стороны 35 зл., 
в стор. 20 зл., лв стор. 10 зл.; 
оголошеня малы за 1 мм. 20 гр., 
в тексті 30 гр., перед текстом 
40 гр. При місячпом и долшом 
оголошеню значна знижка. 


Конто чекове Нр. 404.155 


Выходит в каждый четверг. 


Редакция и администрация в Крыниці. — Адрес „Лемко“ Крыница. 
а И аы ЕВ 


Зміна правительства во Франции. 


Дня 21. червня т. р. предсідатель рады ми- 
нистров Блюм разом с министрами зголосил у 
презыдента республикы официяльне уступле- 
нє ділого правительства. 

Причином того было незатверджене фи- 
нансового пляну через францускый сенат. 
Против самого Блюма сенат не выступал и 
Блюм може ввойти яко министер до нового ка- 


бинету. а навіт може быти его предсідателем; 
сенат старал ся обалити министра финансов и 
тоту ціль осягнул. 

В политычных францускых. кругах идут 
стараня, штобы утворити якнайскорше нове 
правительство, а то. с огляду на финансове и 
политычне положене Франции. 

гт000— 


Повстанчи войска опановали Бильбао. 


Дня 20. червня т. р. повстанчи войска 
вкрочили до Бильбао, головного міста басков. 
Баскийскы войска выцофали ся на запад от 
терену містячого ся меже торами Сан Юлиян 
и Мос Кете ет Фрезе. бст то терен горно - про- 
мышленный. Горы не сут занадто высокы, але 
доступ до них 6ст барз трудный. 


Перед выцофанем ся с Бильбао баский- 
скы войска выдали приказ цілому населеню 
зложити всі гроши и вартостевы предметы в 
касах. Собраны гроши и скарбы выслано пап- 
цырныма самоходами до Сантандер, нового мі- 
сца пребываня баскийского правительства. 

—000— 


Німеччина домагат ся конфискаты испанскых 
ПОДВОДНЫХ ЛОДОК. 


Німеччина · зажадала конфискаты подвод- 
ных лодок, якыма роспоряджат фльота испан- 
ского правительства. Німеччина мотывує своє 
жаданє тым, же безпеченство кораблей, котры 
принимают участь в морской контролі на и- 
спанскых водах. не може быти певне так дол- 
го, покаль подводны лодкы · мают 
руху. 

Німеччина разом с Италиом 


свободу 


прирекают, 


же постарают ся о тото. штобы и войска, гене- 
рала Франко вырекли ся подводных лодок. 
Лодкы подводны обох сторон мали бы остава- 
ти на час веденя войны в одном из невтраль- 
ных портов под. лучном контрольом 4-ох дер- 
жав. і 

Жаданю Німеччины и Италии спротивили 
ся категорычно Велика Брытания и Франция. 

—000— 


Всяди „врагы народа“, 


На отбытой конференции партыйного ко- 
митета краю азовско - чорноморского стверд- 
жено, же в значной части партийных органи- 
зации находили ся на начальных становисках 
люды, котры сут „вратами народа“, троцки- 
стами и шпьонами. 

Елєменты антысовітскы достали ся вся- 
ди: до фаховых союзов, комсомолов. промысла, 
рольництва, просвіты. пресы и т. д. С партии 
вышмарено много троцкистов, помимо того 0- 


Троцкисты И шпьоны. 


стало их ище дуже и. тых послідных здемаско- 
вано аж тепер. 

Конференция ствердила, же троцкиеты ор- 
ганизовали убийства роботников через допу- 
щанє до катастроф и пожаров. Партийны ор- 
ганизации не сполняли в большой части сво- 
их обовязков. Антысовітска акция была роз- 
винена найсильнійше в Ростові. 

Такы вісти подают газеты с одной конфе- 
ренции. а тых конференции ест много по роз- 


А 
НО 


са ЛЕС НИ НОННА 


маитых частях великой Росии и всяди ствер- 
джат ся тото само. В каждом окруз! видит 
Сталин „врагов. народа“, троцкистов и шпьо- 
нов, а здає ся, же он и его сторонникы сут ни- 
ма в першой мірі. 

бели вірити всьому. што читат ся тепер о 
житю в Росии, то мусит ся прийти до переко- 
наня, же: там вст так зле, же люды зачинают 
ся масово бунтовати. Они бунтуют ся, хоц зна- 
ют, же жде их за %то тюрма и смерть. Але во- 
лят тото, лем бодай. не жити в ..большевиц- 
ком раю“. 


аА ВН МЕРЕ БЕТТИ 


Небывала афера с царскыма 
червонцами. 


Ровенской полиции попала в рукы сенса- 
цийна афера, котра має свой початок ище в р. 
1930. На волынском рынку купуё ся мною рі- 
чей за золоты 5 и 10 рублевы троши. Грошей 
тых остало по войн! много и місцеве населене 
мав до тых грошей довіре. 

Тото довірв выкористали аферысты, ко- 
тры хемичном дорогом вытягали с монет часть 
золота и пак пущали монеты в обіг. Хемично 
даст ся тото так зробити, же монета зверха 
выглядат совсем як правдива и трудно ю по- 
знати от полновартостной. 

Такым способом оден с аферыстов Дми- 
гриввскый выдобыл с монет 20 кг. золота и 
заробил на том 120 тысяч зл. За тоты гроши 
купил дві виллі в мецевости Новостав коло 
Ровна и парцелі в самом Ровні. 

Афера Дмитриевского обнимат широкы 
круғы, бо он мал до услугы щлый штаб” по- 
середников и агентов. Дмитриввскый и его по- 
мочникы находят ся в вязниці. 


ЕАО ЗЫ ВЕЗЕТ ЕСТЬ А ОНУ А 


ПОСУХА ПРИЧИНОМ НЕУРОЖАЯ 
И ПОЖАРОВ. 


Продолжаюча ся в том році посуха, став 
ся причином. не лем слабых урожаев, але так- 
же выкликув она часты пожары. Со вех сто- 
рон краю доносят о великых и меньших, цо- 
жарах, якы нищат добыток селянин. 

ЛЕМ. К. 0" 


С Фонда Национальной Культуры не могут 
користати меньшинства. 


Дня 17. червня предметом обрад Сейма 
была поправка Сената до проєвкта статута 
„Фонда Национальной Культуры им. Марша- 
ла Осифа Пипсудского“. 

Справа тота интересує нас прото, бо „Фонд 
Национальной Культуры“ ставит свойом то- 
ловном задачом давати помоч вом культур- 
ным начинаням в Польщі. уділяти субсыдии 
товариствам, ширячим тоту культуру и отділь- 
ным людям. котрым потребна. вст помоч для 
розвитя способностей и талантов. 

Попередный тымчасовый статут той по- 
житочной инстытуции предвиджал оказанє по- 
добной помочи всім товариствам и людям в 
Польщі без взгляда на национальность. 

В таком самом духу уложено новый ста- 
тут. Сейм принял тот статут с замітком, што 
Фонд Национальной Культуры дає помоч всім 
национальностям. жиючим в Полыщі. Проєкт 
переслано до. Сената. Сенат не затвердил про- 
єкта и поробил в нем змїны и поправкы а най- 
важнійша с них өст тота, же Фонд Националь- 
ной Культуры буде помагати лем польскым 
товариствам и полякам. 


В таком виді проєкт вернул зас до Сейму 
и сеймова комисия отшмарила поправку Се- 
ната и дала проєкт под голосованє Сейма. 

Именем комисии докладала депутатка В. 
Пелчинска, котра мотывовала становиско ко- 
мисии тым, же культура в Польщі повстала 
на основах гармонийного об’вдиненя польской 
культуры с культурами другых народов. жи- 
ючих в Польшу. 

По ней выступил посол тен. Желигфвскый, 
котрый признал, же всли єст бесіда о славян- 
скых меньшинствах, то он поддержує их куль- 
туру, але кромі славян жиют в Польщі жиды. 
котры мают совсем иншу псыхольогию и свою 
отрубну культуру. котрой Фонд Национальной 
Культуры не може поматати. В виду того, же 
с причин формальных Сейм не може вставити 
поправкы „для всіх славянскых народов“ про- 
то ген. Желиговскый заявил, же буде голосо- 
вати за принятвм поправок Сената. 

В голосованю Сейм принял всі поправкы 
Сената, а тым самым и тоту, же с Фонда На- 
циональной Культуры не могут користати ин- 
ши народы, жиючи в Польщі. 


Втічут перед сонцем. 


Сонце уважаме всі за добродійство и в на- 
шом климат! ждеме его нетерпеливо. Але и то- 
то добродійство може стати ся часом несча- 
стем для людей. Так вст у нас в том році. Хоц 
всі тішат ся теплом и сонцем, с нетершием 
ждут они на дожджи, о ко?ры в том року ест 
барз трудно. Але у нас не было в гдекотрых 
закутинах краю дожджу два місяцы, а штож 
бесідовати о такых пространствах, где сонце 
пече безпрестанно уж два рокы и люды ждут 
даремно каплі дожджу. Такым краєм вст и- 
менно Мароко, француска кольония, положе- 
на в Афрыці. Там на великом пространстві уж 
от двох літ не было ани каплі дожджу. 

Высохли совсем чимраз тоньши струи по- 
токов, в студнях ніт ани каплі воды, а через 
воду величезных ставов прозерат намул дна. 
Не помогли просьбы до Бога, заводячи, йой- 
чачи, молячи. Уж пришла трета’ рочница Про- 
рока от часу, коли на небі появила ся послід- 
на хмарка, Д 

Земля высохла на кость. Найперше змар- 
ніли зерна. пак оливны дерева перестали ро- 
дити, а наконец пришла черга на пальмы. Аж 
и найвытревальши пальмы дактылевы, котры 
выносят барз добре засуху, скорчили ся и по- 
жолкли, а листє с них опало. Засуха замінила 
ціль пространства в роспаленый пец. где вы- 
нули люды и звірята. 

Коли начал ся третый рок без дожджей, 
людей огорнул страх. Зазріл им в очи толод 
и ище страшнійша от голоду жажда. Рїшили 
не ждати ратунку. Почали громадно утікати. 
Як найдальше на полноч! На встрічу дожджу. 

Спаковали на верблюды цілый добыток, 
забрали овцы и пошли пред себе на нолноч. 


УМЕРЛА В БОЧЦ! С КАПУСТОМ. 


В селі Рожанщ коло Сколього пошла 40- 
літна Анна Ковалев до коморы на капусту: 
Бочка была высока и баба приставила, собі до 
бочкы лавочку, штобы с ней, натнувши ся, 
достати капусты с бочкы. В чае того баба, пе- 
рехылила ся занадто, упала до бочкы на го- 
лову и задусила ся. 


# 


Идут великыма: громадами, а вст их всіх 
800 тысяч. Идут пустыньом. Гдекотры гынут 
от спекы, падают им бараны, але они идут 
дальше. Хотят ся задержати аж там, где най- 
дут траву и зелень. 


Мериндю с долярами пор- 
вала ворона. 


Сміїшный выпадок “мал місце в селі Роз- 
стайне ясельского повіта. 6дна баба достала 
с Амерыкы 220 доляров и боячи ся, штобы не 
закрал єй дакто тых грошей, носила их все 
при собі. 

Рады учителя и сусідов, штобы 
гроши до касы и слухати не хотіла. 
19. червня, идучи на роботу в поле, 
собом мериндю и до шматкы 
завязала греши. 

На поли ноложила она тото всьо под ме- 
жу, а сама взяла ся до роботы: Нагло надле- 
тіла ворона, опустила ся скоро на землю и 
хопила в когті мериндю с долярами. 

Баба в крик. Збіжали ся сусіды и всі же- 
нут за вороном, котра летит ку л:сови. На сча- 
стє коло ліса змордована ворона выпустила 
мериндю и гроши. Чи не лучше складати гро- 
ши в певных касах на процент, як ховати их 
в меринді, або скринях? 
БЫЛА ен аА ЫР ЗР ОЕСР НЕ ТЫ ЗАГА 


СУПРУЖЕСТВО С ЛЬОТЕРЕИ. 

В Дукштах в повіті „вилейском . соргани- 
зовано серед жидовского населеня незвычай- 
ну льотерею. От долшого часу не женит ся там 
никто, бо жидовкы сут бідны. 

Оден молодый красный жид урядил льо- 
терею. в котрой можна выграти того жида. 
Льосы по 5 злотых, а ест их 2.000. Як прода- 
дут всі льосы, наступит льосованє. Жидовка, 
котра вытягне счастливый льос, выйде за муж 
за того жида и достане придане 10.000 зло- 
Тых. 


отдати 
Аж ДНЯ 
взяла с 


раз с мериндьом 


НА РОГАХ ОШАЛ!ЛОЙ КОРОВЫ. 

Ведена через дорогу в Семяновицах на 
Шлеску корова достала нагло атаку шалу и 
поранила тяжко трох прохожих. Ошаліле зві- 
ря застрілил переходячий полициянт. 

Комуникат в справі войско- 
вых вправ. 


В текучом року будут, покликаны на звы- 


чайны войсковы вправы тоты подофицеры и 
воякы. належачи до резервы, котры достанут 
именны карты покликаня. 

Покликаны на войсковы вправы могут с 
важных причин, як нпр. емерть и несчаств в 
родині, або с другых важных причин одержа- 
ти пересуненє часу отбытя вправ на термин 
позднйший, як тот, котрый назначено им в 
карті покликаня. 

В таком случаю належит внести просьбу 
Повітовой Коменды 
Дополнень, котра выполнила карту поклика- 


через Староство до той 


ня и то найпозднійше на 4 тыждні перед тер- 
мином роспочатя войсковых вправ. -Близши 
информации сут оголошены в обвіщенях, вы- 
вішеных в каждом селі. 


Комуникат 
в справі отдолженя селян. 


С Воєводского Бюра до Справ Финансово - 
Рольных доносят: 

С днем 28. жолтня 1937 р. кончит ся чае 
3-ох літный, вызначеный до выкористаня где- 
якых льгот, выплываючих с постановлень 
рядженя През: Р. П. с дня 24. Х. 1934. р. 

Для даня вожможности Всім селянам - 
должникам выкористаня льгот в сплаті дол- 
гов. продолжено тот термин законом с дня 14. 
квітня 1937. р. до дня 31. грудня 1940. р., а ®- 
сли иде о подаване внесень до „уряду роз'єм- 
чого“ о обниженє долгу с тытулу поділов ро- 
динных и наслідственных (арт. 53. уст. 3. де- 
крета), продолжено тот термин до дня 31. гру- 
дня 1938. р. 

В термин! до дня 31. грудня 1940. р. мож- 
на аджек: 

1) сплачати рольны долгы вартостевыма 
наперами (арт. 13. уст. 1. иарт. 16.); 

2) конвертовати рольны долгы на кредыт 
долготерминный (арт. 18.); 

3) сплачати через господарей групы А 
(котры: мают меньше, як 50 гектаров грунту) 
долгы перед термином с тым, же кажда запла- 
та, готовыма грошами, буде амортызовати 200% 
заплаченой сумы (арт. 43. уст. 1.). 

В термин! до дня 31. грудня 1935. р. мож- 
на складати внесеня до „уряду роз'ємчого” о 
обниженє долгу с тытулу поділов родинных и 
наслідственных (арт. 53. уст. 3.). 

Важне вст также дополненє постанов- 
лень арт. 55. уст. 6. роспорядж. През. Р. П. с 
дня 24. Х. 1934. р. в том напрямі, же єсли дол- 
жник внес поданє о обниженє решты ціны 
купна за грунт, за котрый вплатил уж понад 
30% умовленой ціны, продаючому не прислу- 
гув уж право зложити внесенє о розвязане 
контракту продажи. 


за- 


тараа зо тае цын 6 език д аке у аас тоа 
ПЕС ВЫРАТОВАЛ ДІТИНУ. 


Незвычайный случай, мал місце.в тых 
днях на озері могиленском. Ото 5-літный хло- 
пец впал нагло до глубокого озера и почал то- 
ПИТИ СЯ. 

В том часі преходила коло озера одна мі- 
щанка с Могильна с псом - волком. Пес, видя- 
чи порынаючу дітину, скочил до воды и вы- 
тягнул ю на берег. 


Б 

ЛЕ МК 0" 


Организуйме кооператывы селян-продуцентов. 


Коли присмотриме ся ближе нашому го- 
сподарчому житю, спостерегаме, же розвиват 
ся оно неправильно. Килько то раз н. пр. слы- 
шит ся, же урядникы и міщане скаржат ся на 
тото, же рольны продукты сут дорогы. а одно- 
часно хлопы скаржат ся на низкы ціны зем- 
леплодов. 

Ани одны ани другы не пересаджают. 
Скрупулятны розесліды дійствительности до- 
водят до конклюсии, же направду хлоп достав 
барз мало за проданы товары, а консумент 
платит за них дорого, а діє ся тото прото, бо 
на товарах тых зарабят барз дуже посередник. 

На основі обчислень Е. Ивашкевича мож- 
на ствердити, як дорого коштує посередниц- 
тво. За жито (по перемолотю платит консумент 
ціну. котра выносит 193% ціны господара - се- 
лянина, адже близко два раз высшу, як бере 
хлоп за жито. За пшеницу по перемолотю пла- 
тит ся перешло два раз высшу ціну от той, я- 
ку бере хлоп, То само вст с мясом, котре вы- 
носит 217% ціны браной через хлопа за жи- 
зый товар и при другых рольных продуктах. 
(Свині — 198%, масло — 225%, молоко и яй- 
ца, — 180%, рыбы — 1000%). 

Але не помогут даремны жалі на, кельтов- 
ный посередничий апарат. Єст то легко вали- 
ти вину на посередников, але не пошкодит 
призадумати ся и над тым. чи и сам хлоп не 
поносит отвітственности за такый стан ручей. 

И направду видит ся, же вина хлопа вст 
тыж велика. Мусиме ту взяти под увагу ціле 
пространство державы. бо на ціну якогоси т0- 


вару вплыват подаж того товару в цілой дер- 


жаві. А тымчасом вст так. же в многых заку- 
тинах Польщи продают селяне статок и Свин} 


не на торгах, лем 
селах. 

Розуміє ся, же хлоп, котрый николи не 
ходит по торгах и не знає цін, продає свой то- 
вар за полдармо и на том тоғарі — на мозоль- 
ном труді хлопа богатит ся посередник. Таке 
явленє доказує, же хлоп сам за мало дбає о 
свои доходы, не интеросуєв ся рынковыма ці 
нами и дав ся все выкористати. 

За границом вст иначе. Там: еелянин по- 
суват ся якнайближе со своим товаром до кон- 
сумента. Там часто организации продуцентов 
достарчают товар безпосередно организациям 
м‘стовых консументов и такым способом поми- 
нают совсем посередников. Тото само дало бы 
ся перепровадити и у нас через закладане ко- 
оператывов збыту землеплодов. 
` У нас закладат ся кооператывы консум- 
цийны, в котрых селянин може достати потре- 
бный вму товар. Але тоты кооператывы часто 
не розвивают ‘ся належито, бо селянин не ма- 
ючи грошей. не може быти добрым отберате- 
лем товару. Треба конечно дати єму передом 
можность и силу купна, а тоту даст ся єму аж 
втотчас, коли хлоп за проданый через себе то- 
вар достане таку ціну, котра позволит єму по- 
крыти выдаткы злучены с веденем господар- 
ства и купити кром того гдеякы потребны 
хлопу товары. 3 

Такы ціны могут дати нашому селянину 
лем кооператывы збыта землеплодов и всіх то- 
варов сельского хозяйства. Треба конечно пе- 
ревести по селах организации продуцентов - се- 
лян, а втотчас не оден грош, на котром пасе 
ся тепер посередник — млынар, різник чи пе- 
кар — остане в кышенях хлопа, 


гандляры скупуют их по 


Ци направду в Польщі єст замало грунту. 


Тепер, коли на селі ест штораз больше 
безроботных, заходит пытанє, ци земля в Поль- 
щі потрафит выкормити больше людей, як вест 
их тепер. Отвіт на тото пытанє можна дати, 
поровнуючи отношеня у нас с заграничныма. 

Пространство землі, обернене у нас для ц]- 
лей рольных выносит в Польщі 25 милионов 
600 тысяч гектаров. Больше пространство мае 
Росия (525 мил. та), Аргентына (175 мил. га), 
Злучены Державы Ам. Полночн. (149 мил. га). 
Франция (35 мил. 400 тыс. та), Німеччина (29 
мил. 800 тыс. та), Канада (27 и пол.мил. га). 
а уж в Италии вст меньше, бо 23 мил. 100 тыс. 
га), в Великой Брытании 19 мил. 700 тыс. га) 
ив Австралии 14 мил. 400 тысяч тектаров. 

На 100 люда припадат в Польщі 75 га зем- 
лі для цілей рольных. Лем позаевропейскы 
краи ~ роспоряджают значно большима про- 
странствами. Выносят они в Аргентыні 1.480 
га, в Злуч. Держ. Ам. Полн. 120 та, в Росии 
317 та. С краев европейскых больше землі 
припадат в Дании и Франции (по 85 та на 100 


люда), а также в Швеции (51 га). Инши дер- 


жавы роспоряджают уж меньшима простран- 
ствами землі и так: Италия 56 га, Швайцария 
53 га, Німеччина 45 га, Велика Брытания 42 та, 
Голяндия 28 та, Бельгия 22 га. 

Польща має кромі того до роспорядимости 
гдеякы терены невыкористаны для цілей 
рольных. Не єст их так мното, як в кольоний- 
ных державах, або в Росии, бо Росия сама рос- 
поряджат 1.972 милионами гектаров, а инши 
державы мают также тых теренов больше и 
так: Канада 928 мил. га, Австралия 756 мил. 
та, Злуч. Держ. Ам. Полн. 645 мил. га, Арген- 
тына 104 мил. та. В Польщі вест такых тере- 


№ 


нов 13 мил. 600 тысяч га, с котрых часть мо- 
же быти выкористана для рольных цілей (по 
потрученю лісов и неужитков). 

бели ходит о орны поля, то их простран- 
ство в Польщі ровнат ся приблизительно про- 
странству в тдеякых великых краях Европы. 
Выносит оно 18 мил. та, коли во Франции 21 
мил. га, в.Німеччині 20 мил. 400 тыс. га. в И- 
талии 12 мил. 900 тыс. га и в Великой Брыта- 
НИИ 5 МИЛ. ГА. ; Я 

Орного поля на 100 люда припадат в Ка- 
наді 226 га, в Аргентыні 216 га. в Австралии 
197 га, в Злуч. Держ. Ам. Полн. 108 га, в Ро- 
сии 75 та, а в Польщі 56 та. В инших держа- 
вах. кромі Швеции и Дании, где припадат на 
100 люда 61 та, пропорция тота ест низша и 
так: во Франции на 100 люда припадат 50 га, 
в Бельгии — 15 та, в Голяндии — 11 та. в Ве 
ликой Брытании — 11 та. 


Килько поля залваме 
зерном в Польщі ? 


Зачнийме от пшеницы. Ту Полыца стоит 
на уровні такых держав, як Німеччина, Юго- 
славия, Венгрия и Болгария. Засіват она пше- 
ницом всього 1 милион 600 тысяч гектаров. 
Перед Польщом иде Росия (32 мил. 600 тысяч 
га), Злуч. Держ. А. П. (24 мил. 300 тыс. га), 
Индии (13 мил. та), Канада (10 мил. 300 тыс. 
та) и Аргентына (7 мил. 400 тыс. та). 

Лучше вст с житом. И ту перше місце за- 
нимат Росия (26 мил. га), але друге місце при- 
надат Польщі (5 мил. 700 тыс. га), дальше иде 

Німеччина (4 мил. 600 тыс. та), Злуч. Держ. 
А. П. (1 мил. 300 тыс. га), Чехословакия (1 мил. 
100 тыс. та), а инши державы засівают житом 
ище значно меньши ‘пространства. 

Жита и пшеницы зберат Польща 82 ми- 
лионы 300 тысяч сотнаров и ту уступує Німеч- 
чині и Франции и вст на одном уровні с Ита- 
лиом. 

Як представлят ся тото положенє в пере- 
численю на 1-го человіка? бсли ходит о про- 
странство, то Польща вст в том напрямі в зна- 
чно лучшом положеню от инших европейскых 
краєв, бо має на 100 люда 22 га грунту, засія- 
ного житом и пшеницом. (Франция — 14 га, 
Италия — 12 га, Німеччина 10 га). Хліба мав 
Польща 250 сотнаров на 100 люда, коли Фран- 
ция мав 207 сотн., Німеччина 179 сотн.. Ита- 
лия 162 сотн. ' 

Наконец посмотрме, килько поля перезна- 
чаме под картофлі. Польща занимат ту пер- 
ше місце по Росии, котра засаджат картофля- 
ми 5 мил. 900 тыс. га, а Польща 2 мил. 300 тые. 
га. По Польщі иде Германия (2 мил. 600 тые. 
га), пак Франция (1 мил. 400 тыс. та), Злуч. 
Держ. А. П. (1 мил. 300 тыс. та). Урожай кар- 
тофель представлят ся планьше, бо Польща с 
302 мил. 600 тыс. сотнаров, уступат значно 
Росии (469 мил, сотн.) и Німеччині (435 мил. 
сотн.). В перечисленю на 1 голову населеня по- 
ложенє в Польщі вст добре. Має она на $ лю- 
да 907 сотнаров картофель. 

з перерахованю на 1 голову населеня 
Польща має больше число грунтов орных и 
грунтов, засіяных житом и пшеницом от боль- 
шенства держав европейскых. Тож може в слу- 
чаю поднесеня ся плодов выкормити лучше як 
тепер значно больше людей. Преця простраң- 
ство грунтов под пшеницом, житом и карто- 
флями, тыма найважнійшима землеплодами, 
єст в Польщі больше, як в Німеччині, а лю- 
дей в Німеччині вст два раз больше, як в Поль- 
щі. О того видно, же єсли бы дати рольниц- 
тву в Польщі добры условия, може оно вы- 
кормити два раз больше людей. 


До чого доводяг маєтковы 
споры. А 

В суді в Рыбнику на Шлеску пришло 
до кырвавой росправы меже Малєржом и его 
тестєм Мрозиком на почві родинных маетко- 
вых споров. 

Мрозик продал своєму зятю господарство 
зложене с 40 моргов поля, и оставил собі лем 
невелику часть господарства. 

Другы діти были с того невдоволены и 
почали бунтовати отца против зятя. Доходи- 
ло штораз частійше до звад. Малєржа оскар- 
жено о подпаленє господарства и наконец 
тесть заскаржил єго о решту ціны купна, бо 
Малержа заплатил до того часу лем половину 
за купленый грунт. 

Пришли оба до суду, где мали оголосити 
вырок. В суді Малєрж вынял скоро револь- 
вер и застрілил тестя. Пак отдал револьвер су- 
дии и сказал: прошу мя арестовати, бом убил 
чловека, котрый не давал м! жити. До того 
довели родинны маєтковы споры. 

ЕСН НЕМА КЕННИ АТАА БАША АИА ТЕГ 
ОТКРЫТКА ПОЧТОВА 
ІЗДИЛА ПО СВІТІ 40 ЛІТ. 


До Ярославя пришла почтова открытка, 
котру ище дня 9. марта 1897. р. выслал Новак 
с Ярославя до Флейшмана в Будапешті. 

Открытка тота вандровала по світі 40 літ 
и аж 28. марта того року вернула до Яросла- 
вя, яко нероручена. 

Що чути в світі. 


Лічат ядом змии. „Совтскый врачебный 
журнал” подає, же віденскый ученый д-р. А. 
Мехнер осягнул добры результаты, куруючи 
людей ядом змии, Особенно скоро курує яд 
змии провлеклы катары. Мазь с ядом змии 
втерат ся хворым два раз денно в рукы, на 
переміну раз в одну, раз в другу руку. Уж по 
другом втераню наступат значне облегченє, а 
по 4—6 втеранях катар уступат аж у такых 
хворых, котры цілыма роками куровали ся на 
катар и не могли ся єго позбыти. 


Дітина - великан. В місцевости Вйонзов- 
ня. в 20-0х кильометрах от Варшавы находят 
ся німецкы окопы с часов світовой войны и в 
одном с такых окопов уж от 5-0х літ жиє еми- 
грант. с Росии Петро Помилуйко с женом и 
3-ма дітьми. Жив бідно, бо єст безроботным и 
лем от часу до часу хапат яку роботу при до- 
рогах. або помагат газдам в полевых роботах. 
Жиє в окопах. где в часі дожджей вода зали- 
ат дылины и стоит так долго, покаль не вся- 
кне до землі. Нераз приходит ся єму и голо- 
довати. И напевно никто не знал бы о нем, 6- 
тото, же перед 10 тыжднями уро- 
атлє- 


сли бы не 
дил ся сынок, котрый вст правдивым 
том. Правда, отец также великан, але сынок — 
правдиве чудо. Он важит 9 кг. и вст барз силь- 
но збудованый. Мало того, он ходит уж, три- 
маный за ручку отцом або матерю. Слава ма- 
лого великана дошла аж до Варшавы и вар- 
шавскых тазет. Отцу предлагано, штобы отдал 


сына на выхованє, але он, хоц бідный, не хо- 


че и чути о том. Чи не добре, было бы помочи 
отцу в выхованю д‘тины - великана? 


Самоубийство Червякова. Председатель 
Центрального Исполнительного Комитета Со- 
циялистычной Совітской Республикы Білору- 
сии. Александер Червяков застрілил ся дня 
16. т. м. Яко причину самоубийства газеты по- 
дают переживаня родинного и личного харак- 
тера. Червяков грал видну ролю в совітском 
житю Білорусии. 


Когут; засудженый на кару смерти. В тде- 
котрых краях ище дотепер судят не лем лю- 
дей. але и звірята. Перед пару днями справа, 
така мала місце перед судом в Ля Каридад в 
Гондурас. 

Когута, оскаржено о убийство хлопца Ка- 
налеса. Злочин наступил в слідуючих обето- 
ятельствах. В Гондурас отбывают ся бои когу- 
тов. Перед парома днями бй такый отбыл ся 
в Ля Каридад и на рингу станули два сильны 
и рос'ярены когуты. При ногах мали они при- 
силены долгы сталевы ножи, котрыма мали ся 
взаимно ранити. Неждано оден с тых когу- 
тов. подражненый криками зрітелей, вмісто на 
свовго противника, скочил на, хлопца и пере- 
різал му горло. Помимо лікарской помочи хл0- 
пец умер. Бой перервано, когута - убийцу от- 
дано под суд и суд засудил єго на кару смер- 
ти. Кат с трудом дал си раду с засудженым. 

Спалят милиярд доляров. В Амерыці на 
каждом долярі был напис, же банк на жада- 
нє выплачат каждому за паперовы гроши 30- 
лото. По выдрукованю грошей © тым написом 
в Амерыці. вышюол закон, забороняючий п0с]- 
данє золота через особы прыватны. В виду 
того треба Знищити всі банкноты, посідаючи 
тоты написы и в Ню - Йорку спалят незадолго 
доляровы банкноты о вартости милиярда до- 
ляров. 


Отвіт. редактор: Гарас Громосяк в Крыниці. 

Вынашли зимне світло. От долгого часу 
учены старают ся вынайти такый способ освіт- 
ляня мешкань, котрый бы давал світло без 
тепла. Овітло таке, всли ходит о електрыку, 
было бы значно яснійше и стало бы ся подо- 
бне до світла сонечного, притом было бы де- 
шевше, бо до тепер много енергии иде на вы- 
творянє ся тепла. В послідных часах осягне- 
но много добрых результатов. Двом німецкым 
хемикам Глею и Петшови удало ся вытворити 
св:тло хемично, котре вст цілковито зимне. 
Вынаход тот може принести переворот в освіт- 
ляню хат и вмісто теперешных лямп. будеме 
мати ясне и дешеве зимне світло. 


Вісти с краю. 


Борба с фальшованєм монопольных това- 
ров. Финансовы власти приказали финансо- 
вым контрольным органам звернути увагу на 
склепы, котры продают монопольны товары. 
Послідны ревизии вықазали, же в гдеякых 
місцах продажи фальшуют водку и спирт, до- 
ливаючи до фляшок воды. Робят также и так, 
же алькоголь слабший переливают до фляшок 
с етыкетами сильнійшого алькоголю. За таке 
фальшованє грозит велика грошева кара, а 
также тоты, котры фальшуют, отвічают перед 
судом карным. 

Самоход спалил ся в часі ізды. На дорозі 
меже Фордоном и Быдгощом станул в поломе- 
ни самоход, запаленый от розрыва мотору. 
Шофер и ідучи самоходом люды спасли ся у- 
течом с самохода. Самоход згоріл цілковито в 
продолженю парунадцетох минут. 

Сестра Тухачевского жие на Волыни. С 


Варшавы доносят, же в Луцку на Волыни жиє 


тьочана сестра Тухачевского. Называт ся она 
Надежда Николаевна Гук и вст касиврком в 
веслярском клюбі в Луцку. Там нашла ся она 
по большевицком переворот! и борола ся дол- 
го с материяльныма недостатками, аж наконец 
заняла місце касивркы. 

О Тухачевском говорит она, же был он 
третым сыном богатого земского властителя 
Николая Николаевича Тухачевского, маючого 
в губернии. смоленской и псковской великы 
маеткы. 

Родина его складала ся с 7-0х братов И 
3-ох сестер, котры были старанно выхованы. 


‘Сам маршал здраджал в молодости велике за- 


милсване до музыкы и предсказывано 6му ве- 

ни 


лику кариєру виртуоза. Он однак посвятил ся 
справам войсковым. Со слов єго сестры выхо- 
дит, же относила ся она до него ворожо от мс- 
мента, коли он вступил на службу больше- 
вицку. 

Смерть в пыску собакы. В час: войсковых 
вправ в метаню гранатами в одном войсковом 
отділі под Седльцами, находячий ся недалеко 
пес побіг за вышмареным через вояка грана- 
том, взял то до пыска и почал го нести ку в0- 
якам. Воякы, здаючи собі справу с опасно- 
сти, отогнали пса, мечучи до него каменями. 
Такым способом задержали пса на парунад- 
цет метров перед собом. В той хвилі гранат 
росорвал пса на кускы. Воякам. нич ся не 
стало. 
оланла ОЛЬН АУЛАР СВОИ 

ВАЖНЕ ДЛЯ ДЯКОВ. 

Повідомляю интересованых кандыдатов 
на дяков, а также неиспытованых дяков, 
лаючих здати испыт, што 


же- 


дня 16. серпня 1937 открываю 
3—4 МСЯЧНЫЙ КУРС ДЯКОВСКЫЙ. 
По оконченю курсу кандыдаты поддадут 
ся испытови в Мысцові перед Комисиом деле- 
гованом через Апостольску Администрацию. 
Платня за науку 15 злотых місячно. 
По близши информации звертати ся под адр. 
МИХАИЛ ФЕЦИНА 
пів. церк. 
МЫСЦОВА — почта Жмигород. 
Га АЛЕКСЕЕ НИЕ ЕВСЕВИЯ 
В прекрасной торской курацийной місце- 
вости повіта горлицкого иде на продаж 
НОВА ВИЛЛЯ 
о 5-ох покоях с верандами и сутерынах. 
В ‘кухн! водопроводы. Вилля умебльована- 
До вилл! належит яринный огород и 2 моргы 
управленого и засіяного поля. Полный инвен- 
тар господарскый живый и мертвый. 
Близши информации у настоятеля 
РУСКОЙ БУРСЫ В ГОРЛИЦАХ. 


асоталинранеитааи Бетони ДЖЕК НН ЗЫ 
КУПЛЮ ВЕЛИКУ ИЛЮСТРОВАНУ БИБЛИЮ 
0. МАЩАКА. 


Адресовати до администрации „Лемка“ 
Крыница, 


| КТО ХОЧЕ ЗАБЕЗПЕЧИТИ СЕБЕ НА СТАРОСТЬ И РОДИНУ 
пиряяяииЩиПиЩиЩяЩяЩяЩяЩЛяЩяиииииинининииинниннвни 


ОТ НУЖДЫ И ГОЛОДА, АБО ЗЛОЖИТИ ДІТЯМ ВІНО, 
—А.—,зЗзЗзЗзЗЗ, Е ———=—=—=—=————22 

НЕХАЙ ЯКНАЙСКОРШЕ 


заасекуруе ся 
в асекурацийном Товаристві 


ВИТА и КРАКОВСКЕ 


во ЛЬВОВІ 


Асекурацию принимают на цілой Лемковщин! 
представителі: гг. Осиф Ямовицкый — Крыница - Село 
и Михаил Перелом — Сянок. 


СЕ В ИН ЕЕ НЫ ИН АЕ 50. 
Типография А. Гольдмана, во Львові, ул. Сикстуска Ч. 18. 


